Sümeg

Sümeg (saksa keeles Schimeck) on linn Ungaris Veszprémi komitaadis, Sümegi kreisi halduskeskus.

 Geograafiline asend 
Sümeg asub Balatoni järvest 22 km põhjas, komitaadikeskusest Veszprémist ligikaudu 50 km lääneedelas. Linna läbib Balatonszentgyörgy–Tapolca–Ukki raudteeliin.

 Ajalugu 
Sümegi küla on esmamainitud 1280. aastal. Sümegi lossi ehitamise aeg pole täpselt teada, esimest korda on seda ürikutes mainitud 1292. aastal. Türklased hõivasid lossi lühiajaliselt 1544. aastal, kuid aeti sealt peagi välja. 1552. aasta kevadel hõivasid türklased Veszprémi ja Sümegist sai Veszprémi piiskopkonna keskus. 1566. aastal vallutati Veszprém türklastelt tagasi ja surve Sümegile vähenes. 1664. aastal piirasid taganevad Türgi väed edutult lossi, kuid nad põletasid asula maha. 1705. aastal hõivasid lossi kurutsid Ferenc Rákóczi II juhtimisel. Austerlased vallutasid lossi tagasi 1709. aastal. Arvatavasti 1722. aastal jäeti loss maha.Sümeg Várlexikon. Vaadatud 31. mail 2024

Sümeg kaotas linnaõigused 1907. aastal, kuid sai need 1984. aastal tagasi.Sümeg története Sümeg Vár. Vaadatud 31. mail 2024

 Sõpruslinnad 
 Sovata, Rumeenia
 Aichtal, Saksamaa
 Tapolca, Ungari
 Kościan, Poola
 Vobarno, Itaalia

 Viited 

Kategooria:Ungari linnad
Kategooria:Veszprémi komitaat